open-index/open-wikipedia-markdown huggingface dataset:
Սյուզան Ուոլթերս

**Սյուզան Ուոլթերս** (, ), ամերիկացի դերասանուհի։ Նախկինում եղել է ֆոտոմոդել։ Հայտնի է «Երիտասարդ և հանդուգն» սերիալում Դայան Ջենկինսի դերով (2001-2010), «Վամպիրի օրագրերը» սերիալում Քերոլ Լոկվուդի (մարդագայլ Թայլերի մայրը) դերով (2009-2012) և «Պատանի գայլը» սերիալում Նատալի Մարտինի (Լիդիայի մայրը) դերով (2011-2017)։

## Կենսագրություն
Սյուզան Ուոլթերսը ծնվել է 1963 թվականի սեպտեմբերի 28-ին, ԱՄՆ-ի Ջորջիա նահանգի Ատլանտայի արվարձանում։ Հաճախել է Շամբլիի միջնակարգ դպրոցը։ 18 տարեկան հասակում տեղափոխվել է Նյու Յորք։

## Կարիերա
1981 թվականին հաղթել է  «Miss Teen All American» գեղեցկության մրցույթում, որտեղ ներկայացրել է Ջորջիան։

Էկրաններում առաջին անգամ հայտնվել է 1983 թվականին «Անվերջ սեր» հեռուստասերիալում Լորնա Ֆորբսի դերում և նկարահանվել է այնտեղ մինչև 1986 թվականը։ 1988 թվականին Սյուզանը նկարահանվել է Պրիսցիլա Փրեսլիի «Էլվիսը և ես» կենսագրական ֆիլմում։

Սյուզանը ակտիվորեն նկարահնվել է հեռուստատեսությունում։ Վերջին տարիներին հաճախ նկարահանվել է գերբնական էակների մասին սերիալներում։ Մարմնավորել է Քերոլ Լոկվուդի դերը «Վամպիրի օրագրերը» սերիալում (2009-2012) և Նատալի Մարտինի դերը «Պատանի գայլը» սերիալում (2011-2017)։

## Անձնական կյանք
1986 թվականի ապրիլի 19-ին ամուսնացել է Լինդեն Էշբիի հետ։ Նրանք ունեն 2 դուստր՝ Ֆրենսիս Գրեյս Էշբի (ծնվել է 1991 թվականին) և Սավանա Էլիզաբետ Էշբի (ծնվել է 1992 թվականին)։ Ամուսնությունից առաջ զույգը հանդիպել է 3 տարի։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Մոդելներ այբբենական կարգով
Ուոլտեր Լասալի

**Ուոլտեր Լասալի** (, ), անգլիացի կինոօպերատոր, «Օսկար» մրցանակի դափնեկիր «Լավագույն օպերատորական աշխատանք» անվանակարգում «Հույն Զորբան» (1964) ֆիլմի համար։

## Կենսագրություն
Ուոլտեր Լասալին ծնվել է 1926 թվականի դեկտեմբերի 18-ին Բեռլինում։ Լինելով բողոքական, բայց ունենալով հրեական ծագում՝ նրա ընտանիքն ստիպված է եղել 1939 թվականին Գերմանիայից փախչել Մեծ Բրիտանիա։ Լասալին սերտորեն կապված է 1950-ականների *Ազատ կինո* շարժման և 1960-ականների սկզբի բրիտանական Նոր ալիքի հետ։ 1960-ական թվականների սկաբին նա աշխատել է ռեժիսոր Թոնի Ռիչարդսոնի հետ «Մեղրի համը» (1961), «Երկար տարածությունների վազորդի մենակությունը» (1962) և «Թոմ Ջոնս» (1963) ֆիլմերի վրա։

Լասալին աշխատել է նաև հույն ռեժիսոր Միխալիս Կակոյանիսի հետ 1956-1967 թվականներին, ինչպես նաև Ջեյմս Այվորիի հետ 1970-ական թվականներին և 1980-ական թվականներին։ 1990-ականներին նա տեղափոխվել է Ստավրոս (Կրետե կղզում՝ Խանիայից ոչ հեռու), որտեղ 1963 թվականին նկարահանել է «Հույն Զորբան»։

Լասալիի «Թափառող օպերատոր» ինքնակենսագրությունը հրապարակվել է 1987 թվականին։ Այն ներկայացվել է Դևիդ Էլիսի «Զրույցներ կինեմատոգրաֆիստների հետ» գրքում, որը հրատարակվել է 2011 թվականին Scarecrow Press հրատարակչության կողմից։

Որպես դերասան՝ Լասալին իր նորամուտը կատարել է Ռիչարդ Լինքլեյթերի «Նախքան կեսգիշեր» (2013) ֆիլմում, որտեղ կատարել է Հունաստանում բնակություն հաստատած բրիտանացի տարեց գրողի դերը։

Լասալին մահացել է 2017 թվականի հոկտեմբերի 23-ին, 90 տարեկան հասակում Կրետեում (Հունաստան)։

## Ընտրյալ ֆիլմագրություն
* *Սև հագուստով աղջիկը* (1956, Միխալիս Կակոյանիս)
* *Վերջին սուտը* (1957, Միխալիս Կակոյանիս)
* *Էրոիկա* (1960, Միխալիս Կակոյանիս))
* *Մեղրի համ* (1961, Թոնի Ռիչարդսոն)
* *Էլեկտրա* (1962, Միխալիս Կակոյանիս)
* *Երկար տարածությունների վազորդի մենակությունը* (1962, Թոնի Ռիչարդսոն)
* *Թոմ Ջոնս* (1963, Թոնի Ռիչարդսոն)
* *[[Հույն Զորբան (ֆիլմ)|Հույն Զորբան]]* (1964, Միխալիս Կակոյանիս)
* *Այն օրը, երբ դուրս լողաց ձուկը* (1967, Միխալիս Կակոյանիս)
* *Արքայադստեր ինքնակենսագրությունը* (1975, Ջեյմս Այվորի)
* *Վայրի երեկույթ* (1975, Ջեյմս Այվորի)
* *Փոշի և տոթ* (1983, Ջեյմս Այվորի, ներկայացվել է BAFTA մրցանակի)
* *Բոստոնցիներ* (1984, Ջեյմս Այվորի, ներկայացվել է Կինեմատոգրաֆիստների բրիտանական միության մրցանակի)
* *Բալլադ ուրախ դդմիկի մասին* (1991, Սայմոն Քոլլոու)

## Ինքնակենսագրություն
* *Itinerant cameraman* (1987)

## Ճանաչում
Ուոլտեր Լասալին արժանացել է «Օսկար» մրցանակի *«Հույն Զորբան»* (1964) ֆիլմի համար։ Ստացել է Ամերիկյան կինոօպերատորների միության մրցանակ (2008)։

## Ծանոթագրություններ

## Արտաքին հղումներ
* Կինոօպերատորների օնլայն հանրագիտարանում 
* Lassally, Walter (1926—2017)
* Walter Lassally — Writer

Կատեգորիա:Բրիտանացի կինոօպերատորներ
Կատեգորիա:Գերմանիայի հրեաներ
Կատեգորիա:Օսկարակիրներ
Գայ Գրին

**Գայ Գրին** (, ), բրիտանացի կինոօպերատոր և կինոռեժիսոր։ «Օսկար» մրցանակի դափնեկիր *Լավագույն օպերատորական աշխատանք* անվանակարգում «Մեծ հույսեր» ֆիլմի համար։

## Կենսագրություն
Գայ Գրինը ծնվել է 1913 թվականի նոյեմբերի 5-ին Անգլիայի Սոմերսեթ կոմսությունում։ 1933 թվականի սկսել է աշխատել կինոյի բնագավառում՝ հանդես գալով որպես օպերատորի օգնական։ Որպես հիմնական կինոօպերատոր իր նորամուտը կատարել է 1943 թվականին *Escape to Danger* ֆիլմում։ Հայտնի է ռեժիսոր Դևիդ Լինի «Մեծ հույսեր» (1946), «Օլիվեր Թվիստ» (1948) և «Կրքոտ ընկերություն» ֆիլմերով։ 1954 թվականին թողարկվել է *River Beat* ֆիլմը, որը դարձել է նրա առաջին ռեժիսորական աշխատանքը։ 1961 թվականին ներկայացվել է *[[BAFTA]]* մրցանակի «Զայրացած լռություն» ֆիլմի համար *լավագույն ֆիլմ* և *լավագույն բրիտանական ֆիլմ* անվանակարգերում։ 2004 թվականին պարգևատրվել է Բրիտանական կայսրության շքանշանով։ Անդամակցել է Կինոօպերատորների բրիտանական միությանը։

Գայ Գրինը մահացել է 2005 թվականի սեպտեմբերի 15-ին Լոս Անջելեսում (ԱՄՆ)։

## Ընտրյալ ֆիլմագրություն
### Օպերատոր
*  – Մեծ հույսեր / Great Expectations (ռեժ.՝ Դևիդ Լին)
*  – Օլիվեր Թվիստ / Oliver Twist (ռեժ.՝ Դևիդ Լին)
*  – Կրքոտ ընկերություն / The Passionate Friends (ռեժ.՝ Դևիդ Լին)
*  – Կապիտան Հորացիո Հորնբլոուեր / Captain Horatio Hornblower R.N. (ռեժ.՝ Ռաուլ Ուոլշ)
*  – Դեկամերոնի գիշերները / Decameron Nights (ռեժ.՝ Ուգո Ֆրոգենեզե)

### Ռեժիսոր
*  – Ակվալանգի խողովակ / The Snorkel
*  – 55 օր Պեկինում / 55 Days at Peking (լուսագրերում նշված չէ)
*  – Կախարդը / The Magus
*  – Սատանայի փաստաբանը / The Devil's Advocate

## Մրցանակներ և անվանակարգեր
* 1948 թվականին արժանացել է «Օսկար» մրցանակի «Լավագույն օպերատորական աշխատանք» անվանակարգում «Մեծ հույսեր» ֆիլմի համար,
* 1966 թվականին ներկայացվել է «Ոսկե գլոբուս» մրցանակի «Կապույսի ծվեն» ֆիլմի համար *Լավագույն ռեժիսոր* և *Լավագույն սցենար* կատեգորիաներում։

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:Բրիտանացի կինոռեժիսորներ
Կատեգորիա:Բրիտանացի կինոօպերատորներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Օսկարակիրներ
Hot Pink

***Hot Pink***, երգչուհի Doja Cat-ի երկրորդ հիփ հոփ ստուդիական ալբոմը, որը թողարկվել է 2019 թվականի նոյեմբերի 7-ին Kemosabe Records և RCA Records լեյբլներում։ Ալբոմի պրոդյուսերներն են Doja Cat-ը, Yeti Beats-ը, Tyson Trax-ը։ Ալբոմի ձայնագրությանը մասնակցել են Smino-ն, Թայգան և Գուչի Մենը։

## Ալբոմի մասին
2019 թվականի նոյեմբերի 2-ին երգչուհի Doja-ն առաջին անգամ հայտարարել է երկրորդ ստուդիական ալբոմի մասին իր թվիթթերյան էջով։ Բացի նոր սկավառակի թողարկման ամսաթվից, նաև հաղորդել է անվանումը, թրեքլիստը և շապիկը։ Ալբոմը դրական արձագանքներ է ստացել երաժշտական քննադատների և ինտերնետ-հրատարակությունների կողմից։ Rolling Stone Top 200-ի տվյալներով «Hot Pink» ալբոմը ԱՄՆ-ում վաճառվել է 167,600 օրինակով, այդ թվում՝ 5867 մաքուր վաճառքներով։

2019 թվականի նոյեմբերին ալբոմը զբաղեցրել է 19-րդ հորիզոնականը Billboard 200 հիթ-շքերթում։ «Juicy» (Թայգայի մասնակցությամբ) սինգլը դարձել է ալբոմի առաջին սինգլը, որը հիթ-շքերթում զբաղեցրել է 48-րդ հորիզոնականը։ Երկրորդը դարձել է «Say So» սինգլը, որը 2020 թվականի հունվարի 18-ին զբաղեցրել է Billboard Hot 100 հիթ-շքերթի 95-րդ հորիզոնականը, այդ թվում՝ Tik Tok-ում հայտնված պարային տեսահոլովակների շնորհիվ։

## Երգացանկ
Tidal-ի և Instagram-ի տվյալներով.

## Հիթ-շքերթներ

## Ծանոթագրություններ

## Արտաքին հղումներ
*  83 միլիոն դիտում 
* 
*  25 միլիոն դիտում

Կատեգորիա:2019 ալբոմներ
Ամուսնալուծվածը

**«Ամուսնալուծվածը»** (), ամերիկյան սև-սպիտակ գեղարվեստական ֆիլմ, ռեժիսոր Ռոբերտ Լեոնարդի դրաման, որը թողարկվել է 1930 թվականին։ Գրող Ուրսուլա Պերրոտի «Նախկին կինը» վեպի էկրանավորումն է։ Գլխավոր դերերում նկարահանվել են Չեստեր Մորիսը և Նորմա Շիրերը։ Վերջինս այդ դերի համար արժանացել է «Օսկար» մրցանակի, իսկ ֆիլմը ներկայացվել է նույն մրցանակի որպես լավագույն ֆիլմ։

## Սյուժե
Թեդը (Չեստեր Մորրիսը), Ջերրին (Նորմա Շիրեր), Պոլը (Կոնրադ Նայջել) և Դորոթին (Ջուդիթ Վուդ) Նյու Յորքում ապրող սովորական ընկերախումբ են։ Ջերիի՝ Թեդի հետ ամուսնանալու որոշումը ճնշում է Պոլին, որովհետև նա վաղուց սիրահարված է աղջկան։ Նա հարբում է ու մեքենա վարելիս շրջում է այն, Դորոթին վնասվածք է ստանում, ինչից հետո խղճահարությունից ու պատասխանատվության վախից ամուսնանում է նրա հետ։

Անցնում է երեք տարի։ Ջերին իմանում է, որ Թեդը հարաբերություններ ունի այլ կնոջ հետ և ասում է նրան այդ մասին։ Երիտասարդը հայտարարում է, որ այդ ամենը լուրջ չէ, և ինքը սիրում է միայն իր կնոջը։ Աղջիկը չի հավատում նրան ու որոշում է վրեժ լուծել՝ այնպես անելով, որ իրեն սիրահարվի Թեդի լավագույն ընկերը՝ Դոնը (Ռոբերտ Մոնտգոմերի)։ Ի հավելումն դրա, Ջերին ամուսնալուծության դիմում է ներկայացնում և հեռանում է ամուսնուց։

Վշտից Թեդը դառնում է ալկոհոլամոլ, իսկ Ջերին հասկանում է, որ դեռ սիրում է Պոլին։ Սակայն Դորոթին Ջերիին խնդրում է հրաժարվել Պոլից։ Ջերին բարդ զգացմունքներ է տածում և հանկարծ գիտակցում է, որ դեռ սիրում է Թեդին և վերադառնում է նրա մոտ։

## Դերերում

## Հետաքրքիր փաստեր
* Ջերի Մարտինի դերի համար սկզբում հաստատվել է Ջոան Քրոուֆորդը, որը, ըստ տեղեկությունների, մինչև կյանքի վերջը չի կարողացել ներել Նորմա Շիրերի  նրա համար, որ նա զբաղեցրել է իր տեղը։

## Ծանոթագրություններ

## Արտաքին հղումներ
* 

Կատեգորիա:1930 ֆիլմեր
Կատեգորիա:MGM ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր ամուսնական դավաճանության մասին
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Քաղցր թխվածք

**Քաղցր թխվածք** (), խորհրդային կարճամետրաժ մուլտպիլմիկացիոն ֆիլմ, որը նկարահանվել է 1937 թվականին, ռեժիսոր Դմիտրի Բաբիչենկոյի կողմից։ «Սոյուզմուլտֆիլմ» ստուդիայի առաջին գունավոր մուլտֆիլմն է։

## Սյուժե
Միայն մասնագետները կարող են կատարել իրենց գործը, սակայն դրա մասին պարծենկոտ Գալչոնոկը չգիտեր և իրեն ներկայացնում էր որպես խոհարար։

## Վերականգնում
Ֆիլմը վերականգնվել է 2012 թվականին՝ Ռուսաստանի պետական կինոֆոնդի հավաքածուի սև-սպիտակ բնօրինակից։ Վերականգնված գունավոր տարբերակի պրեմիերան կայացել է 2013 թվականին, «Սպիտակ սյուներ» փառատոնում։ Ստուդիայի նկարահանած առաջին գունավոր ֆիլմը եղել է Դ. Բաբիչենկոյի «Քաղցր թխվածքը», իսկ վերջին ստուդիական «եռագույնը»` Ի. Վանոյի «Ձմեռային հեքիաթը» (1945)։ Վերականգնման աշխատանքներն իրականացրել են Նիկոլայ Մայորովը և Վլադիմիր Կոտովսկին։

## Ծանոթագրություններ

## Արտաքին հղումներ
* 
* «Քաղցր թխվածք» մուլտֆիլմից. mp4-հատված մուլտֆիլմից

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Գորդոն Սոյեր

**Գորդոն Է. Սոյեր** (, ), ամերիկացի հնչյունային օպերատոր, «Օսկար» մրցանակի եռակի դափնեկիր։

## Կարիերա
Գորդոն Սոյերը ծնվել է 1905 թվականի օգոստոսի 27-ին Կալիֆոռնիայի Սանտա Բարբարա քաղաքում։ Իր գրեթե ողջ կյանքում Գորդոն Սոյերն աշխատել է որպես հնչյունային օպերատոր և ղեկավար Սեմյուել Գոլդուինի ձայնագրման ստուդիայում (Samuel Goldwyn Studio Sound Department)։ «Եպիսկոպոսի կինը» (1947), «Ֆորտ Ալամո» (1960) և «Վեսթսայդյան պատմություն» (1961) ֆիլմերի ստեղծմանը մասնակցելու համար երեք անգամ արժանացել է «Օսկարի», ինչպես նաև 1946-1967 թվականներին ևս 13 անգամ ներկայացվել է նույն մրցանակի։

Գորդոն Սոյերի մահվանից հետո, ի հիշատակ կինոարտադրության ոլորտում նրա ունեցած բացառիկ ներդրման, Կինոարվեստի և գիտության ակադեմիան սահմանել է Գորդոն Սոյերի անվան մրցանակ, որը շնորհվում է ինժեներ-գյուտարարներին կինոտեխնիկայի զարգացման ու կատարելագործման բնագավառում ունեցած ներդրման համար։

## Մրցանակներ և անվանակարգեր

* 1978 թվականին Ամերիկյան կինոակադեմիան Գորդոն Սոյերին պարգևատրել է *Երախտագիտության մեդալով* (Medal of Commendation) *որպես երախտագիտության նշան ակնառու ավանդի և Կինեմատոգրաֆական արվեստների ու գիտությունների ակադեմիայի բարձր չափանիշների պահպանման գործում նվիրվածության համար*։

## Ծանոթագրություններ

## Արտաքին հղումներ
* Գորդոն Սոյերն Internet Movie Database կայքում

Կատեգորիա:Ամերիկացի հնչյունային օպերատորներ
Կատեգորիա:Ամերիկացի ճարտարագետներ
Կատեգորիա:20-րդ դարի ամերիկացի գործարարներ
Կատեգորիա:Օսկարակիրներ
Mutemath

**Mutemath**, ամերիկյան ալտերնատիվ ռոք խումբ` Նոր Օռլեանից, որը ստեղծվել է 2002 թվականին։ Ներկայումս խումբը բաղկացած է միայն առաջատար վոկալիստ և ստեղնահար Փոլ Մինիից։

## Խմբի անդամներ
**Ներկայիս**

* Փոլ Մինի&nbsp;- վոկալ, ստեղնաշարային գործիքներ, կիթառ (2002-ներկա)

**Նախկին**
* Գրեգ Հիլ- կիթառ, վոկալ (2003-2010)
* Ռոյ Միթչել- Կարդենաս - կիթառ, բաս կիթառ, ստեղնաշարային, վոկալ (2004-2017)
* Դարեն Քինգ&nbsp;- հարվածային գործիքներ (2002-2017)
* Թոդ Գամերման - կիթառ, ստեղնաշարային, ջութակ, վոկալ (2011-2018)
* Ջոնաթան Ալլեն - բաս կիթառ, ստեղնաշարային, հարվածային գործիքներ, կիթաառ (2004, 2017-2018)

## Սկավառակագրություն
### Ստուդիական ալբոմներ

### Համերգային ալբոմներ

### Ռեմիքսային ալբոմներ

### Մինի-ալբոմներ

### Սինգլներ

## Տուրեր
* Վաղ 2005 - The Reset Tour with Mat Kearney
* Ուշ 2005 - The Music Is Much Too Loud Tour with Mae and Circa Survive
* Ուշ 2007 - Տուր
* Ուշ 2009 - Armistice Tour
* Ուշ 2011 - Odd Soul Introduction Tour
* Վաղ 2012 - Odd Soul Tour
* Վաղ 2016 - Vitals World Tour, Nothing But Thieves-ի հետ
* 2016 - Emotional Roadshow World Tour, Twenty One Pilots-ի հետ
* Ուշ 2017 - Play Dead Tour

## Նշումներ

***A**  "Transformers Theme" did not enter the *Billboard* Hot 100, but peaked at number 20 on the Bubbling Under Hot 100 Singles chart, which acts as a 25-song extension to the Hot 100.

## Ծանոթագրություններ

## Արտաքին հղումներ
*YouTube Channel

Կատեգորիա:2003 հիմնադրված երաժշտական խմբեր
Կատեգորիա:Ալտերնատիվ ռոք խմբեր
Կատեգորիա:Ռոք խմբեր
Դեյվիդ Ֆրենկել

**Դեյվիդ Ֆրենկել** (, ), ամերիկացի կինոռեժիսոր, սցենարիստ և եվրոպական ծագմամբ գործադիր պրոդյուսեր։ Մարքս Ֆրենկելի՝ «The New York Times»-ի նախկին պատասխանատու քարտուղարի որդին։

Մինչև 2008 թվականը ապրել է Ֆլորիդայում։

1996 թվականին «Թանկագին օրագիր» կարճամետրաժ ֆիլմի համար արժանացել է «Օսկար» մրցանակի, իսկ «Անտուրաժ» սերիալի համար՝ «Էմմի» մրցանակի՝ որպես կատակերգական սերիալի ականավոր ռեժիսոր։

## Ֆիլմագրություն

## Ծանոթագրություններ

## Արտաքին հղումներ
* 
* Дэвид Френкель на&nbsp;сайте «Rotten Tomatoes»
* Дэвид Френкель на&nbsp;сайте «NY&nbsp;Times»

Կատեգորիա:1959 ծնունդներ
Կատեգորիա:21-րդ դարի կինոռեժիսորներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ապրիլի 2 ծնունդներ
Կատեգորիա:Հարվարդի համալսարանի շրջանավարտներ
Կատեգորիա:Նյու Յորք քաղաքում ծնվածներ
Կատեգորիա:Օսկարակիրներ
Որտեղ մենք ծառայում ենք

«**Որտեղ մենք ծառայում ենք**» կամ «**Այնտեղ, որտեղ ծառայում ենք**» (), բրիտանական հայրենասիրական կինոնկար, որը նկարահանվել է 1942 թվականին՝ դառնալով դեբյուտային ռեժիսորներ Նոել Քաուարդի և Դևիդ Լինի համար։ Քաուարդը հանդես էր եկել նաև որպես պրոդյուսեր, սցենարիստ, դերասան և կոմպոզիտոր, իսկ Լինը պատասխանատու էր մարտական տեսարաններ նկարահանման համար։ Սյուժեն ոգեշնչված է «Քելլի» (HMS Kelly) էսկադրոնային ականակրի ճակատագրից, որը ղեկավարում էր լորդ Մաունթբեթենը։ Կինոնկարն ստացել է ԱՄՆ-ի կինոքննադատների ազգային խորհրդի մրցանակը` որպես լավագույն կինոնկար, ինչպես նաև Ակադեմիայի մրցանաk («Օսկար») երկու անվանակարգերում` «Լավագույն ֆիլմ» և «Լավագույն օրիգինալ սցենար»։ Բացի այդ, Քաուարդն ստացել է Ակադեմիայի հատուկ մրցանակ՝ կինոնկարի ստեղծման գործում ունեցած նշանակալի ներդրման համար։

## Սյուժե
1941-ի մայիսին՝ Կրետեի ռազմագործողության ժամանակ, բրիտանական կործանիչ «Տորրինը» (HMS Torrin) նախ գիշերը խոցում է անպաշտպան գերմանա-իտալական ջոկատին, այնուհետև օրվա ընթացքում գերմանական ինքնաթիռների հետ մտնում է անհավասար կռվի մեջ, ստանում է մի քանի ճեղքվածք և կործանվում է։ Անձնակազմի փրկված անդամները հավաքվում են փչովի նավակում։ Նրանց աչքի առջևում անցնում են անցյալի պահերը՝ նավի մեկնարկը ջրում, պատերազմից առաջ խաղաղ կյանքի դրվագներ, առաջին մարտեր ու առաջին կորուստներ, մասնակցությունը Դյունկերկից բրիտանական զորքերի տարհանմանը, հազվադեպ հանդիպումներ հարազատների և ընկերների հետ...

## Դերերում
* Նոել Կաուարդ՝ *կապիտան Քինրոս*
* Բերնարդ Մայլս՝ *ավագ սպա Ուոլթեր Հարդի*
* Ջոն Միլս՝ * երիտասարդ նավաստի,  կարճահասակ Բլեյք*
* Սելիա Ջոնսոն՝ *Ալիքս Կինրոս, կին կապիտան*
* Մայքլ Ուիլդինգ՝ * Ֆլեգս *
* Լեսլի Դվայեր՝ * Պարկինսոն *
* Ջեյմս Դոնալդ՝ * դոկ *
* Ռիչարդ Աթենբորո՝ *երիտասարդ Սթոքեր*
* Ջոյս Քերի՝ * Քեթ Հարդի՝ սպայի կինը*
* Քեյ Ուոլշ՝ * Ֆրիդա Լյուիս՝ Բլեյքի կինը *
* Քեթլին Հարիսոն՝ *միսիս Բլեյք՝ Բլեյքի մայր *
* Դենիել Մեսի՝ * Բոբի Քինրոս, կապիտանի որդին*
* Ջուլիետ Միլս՝ * կարճահասակ Բլեյքի երեխան*

## Ծանոթագրություններ

## Գրականություն
* 
* 

## Արտաքին հղումներ
* 
* 
* 
*''In Which We Serve: Battle Stations'' an essay by Terrence Rafferty at the Criterion Collection
*''In Which We Serve'' on Lux Radio Theater: 21 June 1943

Կատեգորիա:1942 ֆիլմեր
Կատեգորիա:United Artists ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մարտաֆիլմեր
Կատեգորիա:Բրիտանական ռազմական ֆիլմեր
Կատեգորիա:Բրիտանական ֆիլմեր
Կատեգորիա:Դևիդ Լինի ֆիլմեր
Կատեգորիա:Սև-սպիտակ ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1939 թվականին
Կատեգորիա:Ֆիլմեր, որոնց գործողությունները տեղի են ունենում 1940 թվականին
Կատեգորիա:Ֆիլմեր, որոնց գործողությունները տեղի են ունենում 1941 թվականին
Կատեգորիա:1940-ականների բրիտանական ֆիլմեր
Կանանց միջազգային թանգարան

**Կանանց միջազգային թանգարան** (), թանգարան, որի կենտրոնը գտնվում է Սան Ֆրանցիսկոյում։ Այն առցանց թանգարան է, որտեղ ներկայացված են կանանց խնդիրներ ամբողջ աշխարհից։ 2014 թվականի մարտից այն հանդիսանում է Կանանց Համաշխարհային Հիմնադրամի մաս։

## Ստեղծում և ընդլայնում
Կանանց միջազգային թանգարանը հիմնադրվել է 1985 թվականին, որպես Կանանց ժառանգության թանգարան։ Որպես Կանանց ժառանգության թանգարան, այն կազմակերպում էր ցուցահանդեսներ, հանրային ծրագրեր, գրքերի տոնավաճառներ, Կանանց պատմություն ամսագրի համար կրթական ռեսուրսներ։ 1997 թվականին Bay Area-ի մի խումբ ուսուցիչներ նախաձեռնում են նվիրատվությունների միջոցով ավելի մեծ թանգարան կառուցել։

1997 թվականից  ընդլայնումից հետո իր նոր անվամբ Կանանց միջազգային թանգարանը կազմակերպել է ցուցահանդեսներ, հյուրընկալել հանրային համաժողովներ, մշակել ուսումնական ծրագիր դպրոցների համար։ 2009 թվականի հունիսի դրությամբ թանգարանը գոյություն ուներ որպես վիրտուալ թանգարան A 2005 effort to build a  facility for $120 million failed.:
2014 թվականի մարտի 5-ին, Կանանց միջազգային թանգարանը միավորվել է Կանանց համաշխարհային հիմնադրամի հետ,  և հիմա բնորոշվում է որպես դրա մաս։

## Ցուցահանդեսներ
Թանգարանում ներկայացված են մի քանի առցանց ցուցանմուշներ։ Ցուցանմուշներից մեկը՝ «Պատկերացնում ենք ինքներս մեզ» ցուցահանդեսը, արվեստի գործերի և գրքի ցուցահանդես է, որում նկարագրվում է, թե ինչպես են աշխարհի տարբեր երկրներից 20-ից 40 տարեկան կանայք սահմանում իրենց համապատասխան սերունդները. այս ցուցադրությունը 2006 թվականին որպես անթոլոգիա խմբագրվել ու տպագրվել է Նոր Աշխարհ գրադարանի կողմից։  2010 թվականին ստեղծված «Կանայք և համաշխարհային տնտեսությունը» ցուցադրությունը լուսաբանել է, թե ինչպես են ամբողջ աշխարհի կանայք փոխազդում փողի և տնտեսության մեջ իրենց դերի հետ։

## Ծանոթագրություններ

Կատեգորիա:1985 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Սան Ֆրանցիսկո
Կատեգորիա:1985 հիմնադրումներ ԱՄՆ-ում
Գրական-գեղարվեստական խմբակ (Մոսկվա)

**Գրական-գեղարվեստական խմբակ** (), ակումբ մտավորականների համար Մոսկվայում։ Մտավորականների առաջին ակումբներից մեկը Մոսկվայում։

## Պատմական տեղագրություն
1899 թվականից մինչև 1905 թվականը ակումբը գտնվում էր Վոզդվիժենկա փողոցի վրա։

1905 թվականից մինչև 1919 թվականը գտնվում էր Բոլշայա Դմիտրովկա փողոցի վրա, տուն 15ա։ 1909 թվականից նրա սենյակներից մեկում անցկացվում էին նաև «Սռեդա» գրական խմբակի անդամների միջև հանդիպումներ։

1914 թվականին Մոսկովյան ճարտարապետական ընկերակցությունը անցկացրեց Գրական-գեղարվեստական խմբակի սեփական տան շինարարության նախագծի մրցույթ Մոսկվայի Մալայա Դմիտրովկայում։ Առաջին մրցանակը շնորհվեց ճարտարապետ Ս․ Ե․ Չեռնիշովին, այնուամենայնիվ շենքի կառուցումը այդպես էլ չի սկսվել։

## Պատմություն
Ակումբը հիմնադրվել է 1899 թվականին ` գրող Ա. Պ. Չեխովի, թատրոնի ռեժիսոր Կ. Ս. Ստանիսլավսկու, Մ. Ն. Երմոլովայի, Ա. Ի. Յուժին-Սումբատովի, Ա. Ֆ. Կոնիի առաջարկով։ 1899 թվականից մինչև 1908 թվականը խորհրդի նախագահն էր Ա․ Ի․ Յուժին-Սումբատովը։

Խմբակի կազմը բաղկացած էր 3 մասից․ լիիրավ անդամներ, թեկնածուներ՝ արվեստագետներ, հասարակական գործիչներ և գիտնականներ, մրցակից անդամներ՝ փաստաբաններ, բանկիրներ, բժիշկներ, ինժեներներ և արտադրողներ։

Ակումբը պարունակում էր մեծ գրադարան, արվեստագետների դիմանկարների հավաքածու՝ պատկերված նկարիչների ՝ Ի․ Ե․ Ռեպինի, Վ․ Ա․ Սեռովի, Ն․ Պ․ Ուլյանովի, Ա․ Յ․ Գոլովինի, Ս․ Վ․ Մալյուտինի կողմից։ Խմբակը հայտնի էր իր երեքշաբթիներով, երբ հանդես էին գալիս ռուս և արտասահմանցի գրողներ, արվեստագետներ, ընթերցվում էին զեկույցներ և դասախոսություններ, տոնվում էին հոբելյաններ։ Կ․ Դ․ Բալմոնտի, Ա․ Բելովի, Մ․ Ա․ Վոլոշինի, Վ․ Ի․ Իվանովի ելույթները մեծագույն ազդեցությունն էին թողնում ունկնդիրների վրա։

Խմբակը իրականացնում էր բարեգործական աշխատանք և 1906 թվականին ֆինանսավորում է ՄԳԹ-ի ելույթները արտասահմանում։

1907 թվականին ակումբում ստեղծվեց ազատ գեղագիտության հասարակություն։ 1913 թվականից մինչև 1917 թվականը տպագրում էին «Իզվեստիան»։

1908 թվականից մինչև 1920 թվականը խորհրի նախագահն էր Վ․ Յ․ Բրյուսովը։

Առաջին համաշխարհային պատերազմի ժամանակ շենքում տեղակայվեց հոսպիտալ, ակումբի ֆինանսական միջոցներով Սոկոլինյան սարի վրա կառուցվեց հիվանդանոց։

1917 թվականին խմբում կային 300 լիիրավ անդամներ, 213 թեկնածուներ և 407 մրցակից անդամներ։

1920 թվականին ակումբը փակվեց։

## Ծանոթագրություններ

Կատեգորիա:Գրական կազմակերպություններ
Արագություն (ֆիլմ, 1994)

**«Արագություն»** (), ռեժիսոր Յան դե Բոնտի 1994 թվականին նկարահանված ամերիկյան մարտաֆիլմ։ Արժանացել է երկու «Օսկար» մրցանակի («Լավագույն ձայնային մոնտաժ» և «Լավագույն հնչունավորում»)։ Ֆիլմը դերասանուհի Սանդրա Բուլոքի համար դարձել է նշանակալի, ինչով նա ֆիլմի թողարկումից հետո ստացել է համընդհանուր ճանաչում և հայտնիություն։

## Սյուժե
Խենթ ահաբեկիչը (Դենիս Հոփեր) ոստիկանությանն անհայտ պատճառներով երկնաքերում ականապատում է ուղևորներով վերելակը և պահանջում փրկագին՝ 3 միլիոն դոլար։ Լոս Անջելեսի ոստիկանության հակաահաբեկչական ստորաբաժանումը խափանում է ահաբեկչի ծրագրերը և փրկում պատանդներին։

Անհաջող փորձից հետո ահաբեկիչը որոշում է վրեժ լուծել և թիվ 2525 ավտոբուսում տեղադրում է ռադիոկառավարմամբ ռումբ, որը պայթելու էր, եթե ավտոբուսի արագությունը իջներ 50 մղոն/ժամից (մոտ 80 կմ/ժամ)։

Այն բանից հետո, երբ ավտոբուսը դուրս է գալիս մայրուղի և արագություն ձեռք բերում, պայթուցիկ սարքը ակտիվանում է, ավտոբուսը պատանդների հետ միասին վերածվում է «արագացած պայթուցիկի»՝ չունենալով կանգնելու հնարավորություն։ Ամբողջ արագություն հավաքած ավտոբուս է մտնում հատուկ ծառայության աշխատակիցը (Կիանու Ռիվզ), որն ավտոբուսի ղեկի հետևում կանգնած պատահական ուղևորի (Սանդրա Բուլոք) հետ փորձում են գտնել հնարավորություն՝ փրկել մարդկանց կյանքը։

Ֆիլմի վերջում ավտոբուսը մտնում է օդանավակայան՝ ջարդելով պատը և մտնում է ինքնաթիռի մեջ, բախման հետևանքով այդ երկու փոխադրամիջոցներն էլ պայթում և այրվում են։

## Դերերում

## Պարգևավճարներ
* Կիանու Ռիվզ՝ 10 000 000 $ ($1 200 000 + շահույթի տոկոս),
* Սանդրա Բուլոք՝ 500 000 $։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1994 ֆիլմեր
Կատեգորիա:20th Century Fox ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Յան դե Բոնտի ֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմեր ոստիկանների մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 1994 թվականին
Կատեգորիա:Ամերիկյան ֆիլմեր վրեժի մասին
Կատեգորիա:Կալիֆոռնիայում նկարահանված ֆիլմեր
Էդվարդ Էնհոլթ

**Էդվարդ Էնհոլթ** (, ), հայտնի սցենարիստ, պրոդյուսեր, վավերագրական ռեժիսոր։ Pathé and CBS-TV-ի համար լրագրող և վավերագրական ռեժիսոր աշխատելուց հետո, Երկրորդ համաշխարհային պատերազմի ժամանակ նա միացավ իր հինգ կանանցից մեկի՝ Էդնա Էնհոլթի հետ, քրեական ընթերցանություն գրելու համար։

## Վաղ կյանք և կրթություն
Էնհոլթը ծնվել է Նյու Յորքում։ Նա սկսել է գրել 15 տարեկան հասակում, «Ժայռերի վրա» Ջորջ Բերնարդ Շոուի քաղաքական կատակերգության հիման վրա։ Շոուն քննադատել է նրան այն բանի համար, որ նա փչացրել է իր աշխատանքը, և դրա փոխարեն Էդվարդն ընդունվել է Կոլումբիայի և Փրինսթոնի համալսարաններ։

## Կարիերա
Երկրորդ համաշխարհային պատերազմի ժամանակ Էնհոլթը ծառայել է Կալիֆոռնիայի Քալվեր Սիթի ռազմաօդային ուժերի առաջին ստորաբաժանումում՝ որպես ուսումնական ֆիլմերի սցենարիստ։

Պատերազմից հետո Էնհոլթն ավարտել է գրել սցենարներ թրիլերների համար, ի սկզբանե օգտագործելով Էնդրյու Հոլթ կեղծանունը։ Իր և իր կնոջ Էդնա Էնհոլթի աշխատանքները գրավել են Հոլիվուդի ուշադրությունը, և նրանք Նյու Յորքից տեղափոխվել են Լոս Անջելես, որտեղ 1946 թվականին տեղի ունեցավ նրա առաջին սցենարի դեբյուտը։

Կոլումբիայի պայմանագրի համաձայն՝ Էնհոլթը գրեց «Բուլդոգ Դրամոնդը պատասխան հարված է հասցնում» ֆիլմի սցենարը (1947)։ 
Twentieth Century Fox-ում աշխատելուց հետո, որի ընթացքում նրանք «Օսկար» մրցանակի են արժանացել «Խուճապ փողոցներում» (1950) քաղաքային թրիլերի էկրանավորման համար, «ամուսին և կին» թիմը վերադարձել է Կոլումբիա՝ որպես սցենարիստ-պրոդյուսերներ՝ վաստակելով ևս մեկ անվանակարգ «Դիպուկահար» թրիլերի լավագույն պատմության համար 1952 թվականին։

Էնհոլթները գրել են Կարսոն Մաքքալերսի «Հարսանիքի մասնակից» ֆիլմի էկրանավորումը 1952 թվականին, որում պահպանվել են Ջուլիա Հարրիսի, Բրենդոն դե Վայլդի և Էթել Ուոթերսի բեմական ներկայացումները։

Զույգի բաժանումից հետո, Էնհոլթը բազմակողմանիորեն զարգացած անձնավորություն գտնվեց։ Նա գրել է Իրվին Շոուի «Երիտասարդ առյուծներ» (1958) և «կանայք և սիրեկաններ» (1963) վեպի էկրանավորումը։ Սցենարիստը "Օսկարի" երկրորդ մրցանակն է ստացել Ժան Անույի «Բեկետ» (1964) պիեսի էկրանավորման համար։

Հետագա անհատական աշխատանքները ներառում են ՝ «Աղջիկներ, աղջիկներ, աղջիկներ» (1962), «Բոստոնի խեղդողը» (1968), «Խելագար կինը» (1969), ինչպես նաև ամերիկյան Էլի Ա.Լանդաու թատրոնի «Լյութեր» (1973) և «Մարդը ապակե խցիկում» (1975) երկու ֆիլմերը։
  
Վաղ 1970-ականներին, Էնհոլթը վերադարձավ փոքր էկրան՝ ստանալով «Էմմի» մրցանակի անվանակարգը ABC QB VII մինի-սերիալի համար (1974)։ Էնհոլթը հանդիսացել է նաև NBC-ի «Պետրոս Մեծ» մինի-սերիալի առաջնորդող ուժ։

Իր կյանքի վերջին նա նկարահանել է այնպիսի գեղարվեստական ֆիլմեր, ինչպիսիք են «Փախուստ Աթենքից» (1979), «Կանաչ սառույց» (1981), «Խոլկրոֆտի Կտակարանը» (1985) և «Նեոնային կայսրություն»։

## Ֆիլմագրություն

## Ծանոթագրություններ

Կատեգորիա:Կոլումբիայի համալսարանի շրջանավարտներ
Կատեգորիա:Փրինսթոնի համալսարանի շրջանավարտներ
Կատեգորիա:20-րդ դարի ամերիկացի գործարարներ
Կատեգորիա:Սցենարիստներ այբբենական կարգով
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:20-րդ դարի ամերիկացի տղամարդ գրողներ
Ինդի երաժշտություն

մինի|«The Wedding Present» բրիտանական ինդի խումբ
**Անկախ երաժշտությունը** (հաճախ անվանում են նաև **ինդի** երաժշտություն) այն երաժշտությունն է, որն արտադրվում է անկախ առևտրային ձայնագրման ընկերություններից կամ դրանց դուստր ձեռնարկություններից։ Ինդի տերմինը երբեմն օգտագործվում է ժանրի նկարագրության համար (օրինակ, ինդի ռոք և ինդի փոփ), և որպես «ինդի» ժանրային տերմին կարող է ներառել երաժշտություն, որը ինքնուրույն չի արտադրվում, և շատ անկախ երաժշտական կատարողներ չեն ընտրում մեկ, որոշակի երաժշտական ոճ կամ ժանր և ստեղծում են ինքնուրույն հրապարակված երաժշտություն, որը կարող է դասակարգվել տարբեր ժանրերի վրա

## Ձայնագրմոն լեյբլներ
Անկախ լեյբլները երկար պատմություն ունեն հայտնի երաժշտության զարգացման խթանման համար, սկսած Միացյալ Նահանգներում հետպատերազմյան ժամանակաշրջանից, Sun Records-ի, King Records-ի և Stax-ի նման լեյբլներով։

Միացյալ Թագավորությունում 1950-ականներին և 1960-ականներին խոշորագույն ձայնագրման ընկերություններն այնպիսի հզորություն ունեին, որ անկախ լեյբլները պայքարում էին իրենց գոյության համար մինչև Virgin Records-ի նման նոր հասկացությունների ի հայտ գալը։ Մի քանի բրիտանացի պրոդյուսերներ և արվեստագետներ սկսել են անկախ լեյբլները օգտագործել, որպես իրենց աշխատանքների համար վաճառակետեր։

Միացյալ Նահանգներում, անկախ լեյբլները և դիստրիբյուտորները հաճախ միավորվել են կազմակերպությունում՝ առևտրի և հավասարության խթանման համար։ Ձայնագրման ակադեմիան, որը հայտնի է որպես Գրեմմիի մրցանակների հետևում կանգնած կազմակերպություն, սկսվել է 1950-ականներին որպես 25 անկախ ձայնագրման ընկերությունների կազմակերպություն, ներառյալ Herald-ը, Ember-ը և Atlantic Records-ը։ 1970-ական թվականներին հիմնադրվել է ձայնագրման անկախ դիստրիբյուտորների ազգային ասոցիացիան (NAIRD), որը 2004 թվականին դարձել է A2IM-ը։  Գոյություն ունեին նաև ավելի փոքր կազմակերպություններ, այդ թվում՝ անկախ երաժշտական ասոցիացիա (IMA), որը հիմնադրվել է 1980-ականների վերջին։

## Ծանոթագրություններ

Կատեգորիա:Երաժշտական ոճեր
Կատեգորիա:Երաժշտության արդյունաբերություն
Կատեգորիա:Ինդի երաժշտություն
Թոմ Օլթեր

**Թոմաս Բիչ «Թոմ» Օլթեր** (, ), ամերիկյան ծագումով հնդիկ դերասան։ Հեռուստատեսային դերասան էր, առավել հայտնի Բոլիվուդում կատարած իր աշխատանքով, ինչպես նաև` թատերական աշխատանքով։

Օլթերը ծնվել է Հնդկաստանի Ուտար Պրադեշ նահանգի Մուսորիե քաղաքում (այժմ` Ուտտարախանդ)։ Նա անգլիական  շոտլանդական ծագման ամերիկացի քրիստոնյա միսիոներների որդի էր։

2008 թվականին Հնդկաստանի կառավարության կողմից պարգևատրվել է Պադմա Շրի մրցանակով։

Թոմ Օլթերի որդին հայտարարություն է տարածել իր հոր մահվան մասին` ասելով. «Մենք տխրությամբ հայտնում ենք մեր սիրելի դերասան, գրող, ռեժիսոր, Պադմա Շրի մրցանակակիր, կարևոր և սիրելի հայրիկի` Թոմ Օլթերի մահվան մասին»։ Ալթերը մահացել է 2017 թվականի սեպտեմբերի 29-ին, մաշկի քաղցկեղից, Մումբայի իր տանը, 67 տարեկան հասակում։

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ ռեժիսորներ
Կատեգորիա:Քաղցկեղից մահացածներ
Ջոնի Մենդել

**Ջոնի Մենդել** (, իսկական անունը՝ **Ջոն Ալֆրեդ Մենդել** (), ամերիկացի վերադաշնակող և կինոկոմպոզիտոր։  Գրել է ավելի քան 200 ֆիլմի և հեռուստասերիալի երաժշտություն։ Ֆիլմի լավագույն երաժշտության համար արժանացել է «Օսկար» մրցանակի (1966 թվական)։

## Կենսագրություն
Հաննան՝ Մենդելի մայրը, եղել է օպերային երգչուհի։ Հնգամյա տղայի մեջ բացահայտելով բացարձակ լսողություն՝ ծնողները նրան ուղարկել են երաժշտական դպրոց։ Նախապես տղան սովորել է դաշնամուր նվագել, բայց ավելի ուշ սկսել է նվագել երկու փողային գործիք՝ շեփոր և տրոմբոն։

Սովորել է Մանհեթենի և Ջուլյարդի երաժշտական դպրոցներում։ Երկրորդ համաշխարհային պատերազմի տարիներին անսամբլներում նվագել է շեփոր։ 1949 թվականին որպես Բոբ Կուպերի նվագախմբի երաժիշտ նվագակցել է Ջուն Քրիստիին։

Նվագակցել և համագործակցել է Ֆրենկ Սինատրայի, Պեգի Լիի, Բարբրա Ստրեյզանդի, Թոնի Բենեթի և այլոց հետ։

Բազմաթիվ ֆիլմերի և հառուստասերիալների սաունդթրեքերի հեղինակ է, գրել է բազմաթիվ երգեր, որոնցից առավել հայտնի է «The Shadow of Your Smile» («Ժպիտիդ ստվերը») երգը։ ԽՍՀՄ-ում Մարկ Պոդբերյոզսկու թարգմանությամբ այս երգը կատարել և ձայնագրել է Էմիլ Գորովեցը։

1981 թվականին Քուինսի Ջոնսի «Վելաս» ալբոմից էստրադային երգի լավագույն վերադաշնակման համար արժանացել է «Գրեմի» մրցանակի։

Ամուսնացած է, ունի դուստր։

## Ֆիլմագրություն
* 1965՝ Կուլիկ
* 1966՝ Ռուսները գնում են, ռուսները գնում են
* 1966՝ Հարպեր
* 1967՝ Դիմահար կրակ
*1976՝ Ծովի ողորմությունը կորցրած նավաստին
* 1979՝ Լինելով այնտեղ 
*1979՝ Ագաթա
*1982՝  Մահացու թակարդ
*1989՝ Բրենդա Սթար

## Ծանոթագրություններ

Կատեգորիա:Նոյեմբերի 23 ծնունդներ
Կատեգորիա:1925 ծնունդներ
Կատեգորիա:Անձինք այբբենական կարգով
Կատեգորիա:Նյու Յորք քաղաքում ծնվածներ
Կատեգորիա:Երաժիշտներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Ամերիկացի կինոկոմպոզիտորներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ջազմեններ
Կատեգորիա:Ամերիկացի երկարակյացներ
Ճակատագրի հակառակ կողմը

**«Ճակատագրի հակառակ կողմը»** (), կինոֆիլմ։ Ֆիլմը հիմնված է իրական փաստերի վրա։ Արժանացել է «Օսկար» մրցանակի։

## Սյուժե
Իրավաբան Ալան Դերշովիցի գրքի էկրանավորումն է։ Արիստոկրատ Կլաուս ֆոն Բյուլովը մեղադրվում է իր կնոջ՝ Սաննիին մահափորձի ենթարկելու մեջ։ Սաննին (կադրից դուրս) պատմում է գործընթացի մասին, երբ Կլաուսին դատապարտեցին, բայց գրավի դիմաց բաց թողեցին մինչ բողոքարկության վերանայելը։ Նա դիմում է Հարվարդի համալսարանի իրավաբանական ֆակուլտետի պրոֆեսոր Ալան Դերշովիցին դատարանում իրեն ներկալացնելու խնդրանքով։ Սկզբում Դերշովիցը չի ցանկանում պաշտպանել դեկադենտական մուլտիմիլիոներ, նենգ Կլաուսին, բայց ամեն դեպքում տարվում է անհնարը անելու գաղափարով, չեղարկում է մեղադրանքը՝ հիմնված այն բանի վրա, որ Կլաուսը կնոջը ներարկել է մեծ քանակությամբ ինսուլին, որն առաջացրել է կոմա։ Կլաուսը արդարացվում է։ Մեղավո՞ր է արդյոք նա։ Շրեդերը պատասխան չի տալիս։

## Դերերում
* Գլեն Քլոուզ` *Սաննի ֆոն Բյուլով*
* Ջերեմի Այրոնս` *Կլաուս ֆոն Բյուլով*
* Ռոն Սիլվեր` *պրոֆեսոր Ալան Դերշովից*
* Անաբելլա Շիորա` *Սառա*
* Ութա Հագեն` *Մարիա*
* Ֆելիսիթի Հաֆման` *Միննի*

## Պարգևներ և անվանակարգեր
* 1991 թվական` «Օսկար» մրցանակ լավագույն տղամարդու դերի համար (Ջերեմի Այրոնս), ինչպես նաև երկու անվանակարգ՝ լավագույն ռեժիսիոր (Բարբե Շրյոդեր), լավագույն հարմարեցված սցենար (Նիկոլաս Կազան)
* 1991 թվական` «Ոսկե գլոբուս» մրցանակ լավագույն տղամարդու դեր-դրամայի համար (Ջերեմի Այրոնս), ինչպես նաև երեք անվանակարգեր՝ լավագույն ֆիլմ-դրամա, լավագույն ռեժիսիոր (Բարբե Շրյոդեր), լավագույն սցենար (Նիկոլաս Կազան)
* 1991 թվական` ԱՄՆ-ի Գիլդիի սցենարիստների մրցանակ լավագույն հարմարեցված սցենարի համար (Նիկոլաս Կազան)
* 1990 թվական` ԱՄՆ-ի ազգային կինոքննադատների խորհրդի տվյալներով ֆիլմը եղել է տարվա ֆիլմերի լավագույն տասնյակում

## Ծանոթագրություններ

## Արտաքին հղումներ
* 

Կատեգորիա:1990 դրամա ֆիլմեր
Կատեգորիա:1990 ֆիլմեր
Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Ռոդ Այլենդում
Կատեգորիա:Ֆիլմեր, որոնց գործողությունները տեղի են ունենում 1980-ականներին
Տրիպուրայի օրենսդիր ժողով

**Տրիպուրայի օրենսդիր ժողով** (), Հնդկաստանի Տրիպուրա նահանգի երկպալատ օրենսդիր ժողով։ Տրիպուրայի օրենսդիր ժողովն այժմ ունի 60 ընտրված անդամ։ Տրիպուրայի օրենսդիր ժողովը հանդիպում է Տրիպուրա նահանգի Վիդհան Բհավանում։

Տրիպուրայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Տրիպուրայի օրենսդիր ժողովի խոսնակների ցանկ
* Տրիպուրայի օրենսդիր ժողովի խոսնակի տեղակալների ցանկ
* Տրիպուրայի գլխավոր նախարարների ցանկ
* Տրիպուրայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Tripura Lok Sabha Election 2019 Result Website
* Official government website of Tripura

Կատեգորիա:1963 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Տրիպուրայի օրենսդիր ժողով
Քեննեթ Լոներգան

**Քեննեթ Լոներգան** (, , ամերիկացի կինոռեժիսոր, սցենարիստ և թատերագիր։  «Օսկար» և BAFTA մրցանակների դափնեկիր։

## Վաղ տարիներ
Լոներգանը ծնվել է Բրոնքսում (Նյու-Յորքում), բժիշկների ընտանիքում։ Նրա մայրը  հրեա է, իսկ հայրն ունի իռլանդական ծագում։

Նա սովորել է է այժմ գոյություն չունեցող Յոլդենի միջնակարգ դպրոցում (թատերական թեքումով, բավականին առաջադեմ մասնավոր դպրոց Մանհեթենում), որտեղ էլ սկսել է պիեսներ գրել։

## Կարիերա
### Կարիերան թատրոնում
Նրա առաջին պիեսը («The Rennings Children») ընտրվել է մասնակցելու Սոնդխայմ Փառատոնին` աջակցելով երիտասարդ դրամատուրգներին։ Դա կատարվել է 1982 թվականին, երբ Քեննեթը եղել է ուսանող Ուեսլեյան համալսարանում` դրամատուրգիայի և ռեժիսուրայի ֆակուլտետում։ Ավելի ուշ նա նաև սովորում է Նյու Յորքի համալսարանում։

Առաջին թատերական հաջողությունը Լոներգանն ունենում է մեկ գործողությամբ «This Is Our Youth» (1996) պիեսով։ Նրան հաջորդում է «The Waverly Gallery» (1999) պիեսը` հիմնված նրա տատիկի կենսագրության վրա, նաև «Lobby Hero» (2002) պիեսը։
«Աստղային սուրհանդակի» (2009 թվական) գլխավոր դերերը կատարել են Ջեյ Սմիթ-Կամերոնը և Մեթյու Բրոդերիկը։

### Կարիերա հեռուստատեսությունում և կինոյում
Քեննեթ Լոներգանի անունն առաջին անգամ էկրաններին է հայտնվում 90-ականների սկզբին, երբ նա հանդես է գալիս որպես Դագ մուլտսերիալի սցենարիստներից մեկը։  1999 թվականին Հարոլդ Ռեմիսի «Վերլուծիր դա» ֆիլմը, որը նկարահանվել է Լոներգանի սցենարով, մեծ հաջողություն է ունենում թե' հանդիսատեսի, թե' քննադատների մոտ։  Արդեն մեկ տարի անց նա նկարահանում է իր առաջին ֆիլմը որպես ռեժիսոր՝ («կարող ես ապավինել ինձ»), ինչն անմիջապես նրան բերում է «օսկարյան» անվանակարգը լավագույն սցենարի համար։  2003 թվականին դրան հետևում է երկրորդը՝ «Նյու Յորքի ավազակախմբեր» պատմական քրեական դրամայի վրա կատարված աշխատանքի համար։ 2005 թվականին նա զբաղվում է իր հաջորդ նախագծի՝ «Մարգարետ» դրամայի բեմադրությամբ (Աննա Փեքվինի հետ գլխավոր դերում), սակայն պրոդյուսերների և մոնտաժողների միջև համաձայնության գալու անհնարինության պատճառով ֆիլմը վարձույթում է հայտնվում է միայն 2011 թվականին։

2016 թվականին համաշխարհային էկրան է բարձրանում «Մանչեսթերը ծովի մոտ» ֆիլմը, որը բազմաթիվ պարգևներ և անվանակարգեր է բերում ինչպես իրեն՝ Լոներգանին, այնպես էլ նրա մյուս ստեղծողներին, մասնավորապես Քեյսի Աֆլեքին, որը  Օսկար Է ստացել տղամարդու լավագույն դերի համար։

## Անձնական կյանք
2000 թվականին Լոներգանն ամուսնանում է դերասանուհի Ջեյ Սմիթ-Կամերոնի հետ։  Նրանք ունենում են դուստր (Նելլի)։

## Ծանոթագրություններ

Կատեգորիա:Օսկարակիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:21-րդ դարի կինոռեժիսորներ
Կատեգորիա:Սցենարիստներ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Ամերիկացիներ իռլանդական սերմամբ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկացի ռեժիսորներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի դերասաններ
Կատեգորիա:20-րդ դարի ամերիկացի տղամարդ գրողներ
Նևերլենդ (մինի սերիալ)

«**Նևերլենդ**» (), ֆենտեզի մինի սերիալ, որը թողարկվել է 2011 թվականի դեկտեմբերի 4 և 5 Syfy (Մեծ Բրիտանիա) հեռուստաալիքով։ Փիթեր Պեն հեռուստաֆիլմը հանդիսանում է պրիկվել և նոր հայացքով է ներկայացնում պատմությունը։

## Սյուժե
Փիթերը որբ է, ում Ջիմի Կրյուկը վերցրել էր աշխատանքային տնից։ Լոնդոնում Ջիմին երեխաներից կազմել էր գողերի խումբ։ Մի անգամ նա երեխաներին հրամայում է գողանալ կախարդական գանձը, որի շնորհիվ կարելի է հայտնվել այլ աշխարհում՝ Նևերլենդում։ Դա աշխարհի կենտրոնում գտնվող փոքր մոլորակ է, որտեղ ժամանակը կանգ է առել։  Այստեղ են հայտնվում տարբեր ժամանակների մարդիկ։ Այնտեղ էին հայտնվել նաև XVIII դարի ծովահենները, որոնց գլխավորում էր Էլիզաբեթ Բոնին, ինչպես նաև հնդկացիների մի ցեղ։ Հնդկացիները նրանից փորձում են պաշտպանել հոգիների ծառը։ Նրանց միջև վաղուց պայքար էր ընթանում։ Նևերլենդում են հայտնվում նաև գլխավոր հերոսները՝ Հուկը, Փիթերը և նրա ընկերները։ Փիթերը ընկերացել էր հնդկացիների առաջնորդի աղջկա՝ Վագռաշուշանի հետ։ Հոգիները Փիթերին շնորհում են թռչելու ունակություն։ Դին Դինը դառնում է Փիթերի ընկերը։ Էլիզաբեթ Բոնին մահանում է։ Կրյուկը գլխավորում է ծովահեններին՝ խոստանալով նրանց այնտեղ ուղարկել ժամանակակից զենքեր և գերիներ։

Վերջնական պայքարում Փիթերը կտրում է Կրյուկի ձեռքը։ Նաև ընկնում է Փիթերի մորը պատկանող ժամացույցը, որը ժամանակին դուր էր եկել Հուկին։ Այդ ամենը ուտում է կոկորդիլոսը։ Ծովահեններից մեկը Ջիմին խորհուրդ է տալիս ձեռքի փոխարեն դնել մանգաղ։ Չնայած նրան, որ Փիթերը կարող էր ազատ տեղափոխվել մի աշխարհից մյուսը, նա իր ընկերների, հնդկացիների և ծովահենների հետ մնում է Նևերլենդում, որպեսզի երբեք չծերանա։

## Դերասանական կազմ
* Ռիս Իֆանս՝ Ջիմի Հուկ
* Աննա Ֆրիլ՝ Էլիզաբեթ Բոնի
* Չարլզ Դենս՝ բժիշկ Ռիչարդ Ֆլյուդ 
* Ք՝որիենկա Քիլչեր՝ Այա/Վագռաշուշան
* Չարլի Ռոու՝ Փիթեր Պեն
* Բոբ Հոսկինս` միստեր Սմի (Հոսկինսը նաև խաղացել է նույն կերպարը 1991 թվականի «Նավապետ Հուկ» ֆիլմում)
* Քիրա Նայթլի՝ Դին-Դին (միայն ձայնը)
* Շարլոտ Ատկինսոն՝ Դին-Դին
* Ռաուլ Տրուժիլո՝ սուրբ մարդ
* Ջորջ Ագիլար՝ առաջնորդ Կաու
* Կաս Անվար՝ ջենթլմեն Սթարքի

## Արտադրություն
Հեռուստաֆիլմի արտադրությունը տեղի էր ունենում Սորդսում, Դուբլինում, Իռլանդիա և Ջենովայում, Իտալիա։

## Ծանոթագրություններ

# 
# 
# 
# 
# 
# 
# 
# 
# 

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան արկածային հեռուստասերիալներ
Կատեգորիա:Ամերիկյան մինիսերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Ֆիլմեր, որոնց գործողությունները տեղի են ունենում 1906 թվականին
Ծխելու ֆետիշիզմ

մինի|Ծխող տղամարդ
**Ծխելու ֆետիշիզմ**, սեքսուալ ֆետիշ, որի գրգռիչ գործոնը ցանկալի օբյեկտի կողմից ծխախոտային ապրանքների, առավել հաճախ ծխախոտ ծխելն է։

2003 թվականին անցկացված հետազոտությունների համաձայն՝ ծխելու ֆետիշիզմը նախկինում երբեք գիտական հետազոտությունների առարկա չի եղել, սակայն այդ երևույթը հիշատակվել է մի քանի թերթերում։

## Պատճառներ
Ինչպես ցանկացած այլ սեքսուալ ֆետիշ, ծխելու ֆետիշը ձևավորվում է վաղ մանկության և պատանեկության ժամանակ։ Ամենայն հավանականությամբ, ծխելու ֆետիշիզմը ձևավորող մեխանիզմը ծխելու գործընթացի սեքսուալացումն է։ Այս մեխանիմզը գործարկելու պատճառների թվում կարող են լինել հետևյալ գործոնները․

* մանուկ ժամանակ գրավիչ ծխող անձի հետ փոխազդեցություն,
* մինչ 2000-ական թվականներն ավանդաբար ծխելը սեքսուալ ներկայացնող ԶԼՄ-ների և զանգվածային մշակույթի ազդեցություն (ֆիլմեր, նորաձևության ցուցադրություններ, երաժշտական տեսահոլովակներ),
* ծխողների մեծամասնության մարմնի լեզվի կանացիություն,
* ծխելու ընկալումը որպես տաբուի խախտման փաստ, որպես անկախության խորհրդանիշ,
* ծխողի կերպարի ընկալումը որպես համարձակ, իմպուլսիվ, ազատագրված անձի կերպար,
* սիգարների ծխելու կապը բավական հարուստ մարդու կերպարի հետ,
* սադոմազոխիզմ․ հաճույք ծխողի առողջությանը գիտակցաբար վնաս պատճառելոը գիտակցումից,
* հոգեսեռական զարգացման գործոններ, որոնք ծխելը կապում են Ֆրոյդի առաջ քաշած անհատական զարգացման օրալ և ֆալլուսային փուլերի հետ։

## Ախտորոշում
Ծխելու ֆետիշիզմի առկայության չափանիշներ կարող են լինել հետևյալ ախտանիշները․

* սեռական հետաքրքրություն, որը դրսևորվում է այլ մարդկանց ծխելու գործընթացը դիտելու ընթացքում,
* ծխողների մասնակցությամբ կրկնվող ինտենսիվ սեռական երևակայություններ,
* կրկնվող ինտենսիվ սեռական ցանկություններ ծխողների նկատմամբ։

## Բուժում
Որպես այդպիսին, ծխելու ֆետիշիզմը հիվանդություն չէ, այլ վերաբերում է ոչ սովորական սեռական պրակտիկաներին։ Շատ ծխողֆետիշիստներ, եթե ֆետիշիզմը չի խանգարում իրենց բնականոն կյանքին, չեն փնտրում որևէ բուժում, այլ գտնում են բավարարվելու ընդունելի ուղիներ։

## Ծանոթագրություններ

Կատեգորիա:Ծխելու սովորույթ
Կատեգորիա:Սեռական ֆետիշիզմ
Երկրների ցանկ ըստ կյանքի միջին տևողության

Հոդվածը երկրների ցուցակն է ըստ ծննդյան պահին կյանքի միջին տևողության, որը ներկայացված է տարբեր աղբյուրներով։

## Մեթոդաբանություն
Կյանքի միջին տևողությունը ներկայացվում է առանձին կանանց և տղամարդկանց համար։ Որոշ ոչ անկախ երկրներ նունպես ներառված են ցանկում։

Արժեքները ցույց են տալիս երկրների աողջապահության համակարգը, ինչպես նաև կախված են այլ գործոններից ինչպիսիք են պատերազմները, տարբեր հիվանդությունները։

Ըստ ՄԱԿ-ի աշխարհի բնակչության 2015 թվականի ամփոփման աշխարհում կյանքի միջին սպասվող տևողությունը 71 տարի է (70 տղամարդկանց համար և 72 կանանց համար)  2010-2015 թվականների համար, իսկ ըստ Փաստերի գրքի 2016 թվականի համար 69  է (67 տղամարդկանց համար և 71.1 կանանց համար)։ Ըստ Աշխարհի առողջպահական կազմակերպության կանայք միջինում ապրում են ավելի երկար, քան տղամարդիկ բոլոր երկրներում բացառությամբ Սվազիլենդում և Մալիում։

Կյանքի միջին տևողության ամենացածր ցուցանիշ ունեն Սիերա Լեոնեն, Կենտրոնաաֆրիկյան Հանրապետությունը, Կոնգոյի Դեմոկրատական Հանրապետությունը, Գվինեա Բիսաուն, Լեսոթոն, Սոմալին, Սվազիլենդը, Անգոլան, Մալին, Բուրունդին, Կամերունը և Մոզամբիկը։ Այս երկրներից միայն Լեսոթոն, Սվազիլենդն ու Մոզամբիկն ունեին ՄԻԱՀ-ի բարձր մակարդակ։

Կյանքի սպասվող տևողությունը ծննդյան պահին հաշվելը կարող է լինել խնդրահարույց։ Քիչ զարգացած երկրների համար տվյալները այնքան էլ հավաստի չեն։

## [[Միավորված ազգերի կազմակերպության զարգացման ծրագիր|ՄԱԿԶԾ]] (2018)

## Միավորված աղյուսակ

## Երկրների ցանկը ըստ Առողջապահության միջազգային կազմակերպության (2015)
#
thumb|center|700px|Երկրները ըստ կյանքի միջին տևողության ըատ Առողջապահության միջազգային կազմակերպության (2015)

## Ցանկը ըստ ՄԱԿ-ի 2010-2015
2015 թվականի հուլիսիինՄիավորված ազգերի կազմակերպության տնտեսական և սոցիալական հարցերով հանձնաժողովը հրապարակեց այս ցանկը։ Այս ցանկը ցույց է տալիս կյանքի միջին տևողությունը 2010-2015 թվականների համար։

thumb|upright=2.05|Տղամարդկանց կյանքի սպասվող տևողությունը, 2009
thumb|upright=2.05|Կանանց կյանքի սպասվող տևողությունը, 2009
thumb|upright=2.05|ՄԱԿ-ի բնակչության սպասվող տևողույթւոնը 2005-2010 թվականներ։

## Ցանկ ըստ ՀՀԲ-ի 2010 թվական զեկույցի
Հիվանդությունների համաշխարհային բեռը 2010 թվականի ուսումնասիրությամբ հրապարակել է 2012 թվականին կյանքի սպասվող տևողությունը, որն բավական տարբերվում է ՄԱԿ-ի հրապարակած կյանքի սպասվող տևողությունից։ Այստեղ այն ներկայացվում է միջակայքերով։

## Երկրների ցանկ ըստ ԿՀԾ (2017)
thumb|upright=1.9|2016 թվականի կյանքի սպասվող տևողություն ըստ ըստ Փաստերի գրքի

ԱՄՆ-ի Կենտրոնական հետախուզական վարչությունը հրապարակել է հետևյալ տվյալները աշխարհի փաստերի գրքում։ 

## Ցանկ ըստ ՏՀԶԿ-ի (2016)

## Ծանոթագրություններ

## Արտաքին հղումներ
* Global Agewatch  has the latest internationally comparable statistics on life expectancy from 195 countries.
*Life expectancy trends interactive graph
* Life expectancy interactive world map
*Global Life Expectancy (Infographic)|LiveScience
*U.S. States life expectancy compared to the world (Infographic & Study)|Simply Insurance

Կատեգորիա:Ժողովրդագրական ցանկեր
ՌԽՖՍՀ ժողովրդական նկարիչ

** ՌԽՖՍՀ ժողովրդական նկարիչ** (), ԽՍՀՄ Ռուսաստանի Խորհրդային Ֆեդերատիվ Սոցիալիստական Հանրապետության պատվավոր կոչում, որը հաստատվել է 1943 թվականի հուլիսի 16-ին։

Շնորհվում էր արվեստի նշանավոր գործիչներին, որոնք հատուկ վաստակ ունեին գեղանկարչության, քանդակագործության, գրաֆիկայի, մոնումենտալ, դեկորատիվ-կիրառական, թատերական, կինոդեկորատիվ արվեստի զարգացման, երիտասարդ նկարիչների կրթության հարցերում։

## Պատմություն
Կոչումը հաստատվել է ՌԽՖՍՀ գերագույն խորհրդի 1943 թվականի հուլիսի 16-ին «ՌԽՖՍՀ խորհրդային նկարիչ կոչումը հաստատելու մասին» հրամանագրով։

Այս կոչումով վերջին պարգևատրումը տեղի է ունեցել 1992 թվականի հունվարի 3-ին։

Կոչումի մասին վերջին դրույթը հաստատվել է ՌԽՖՍՀ գերագույն խորհրդի նախագահության հրամանագրով, 1983 թվականի հունվարի 27-ին։

## «ՌԽՖՍՀ խորհրդային նկարիչ» կրծքանշանի նկարագրություն
Այս պատվավոր կոչման կրծքանշանը հաստատվել է ՌԽՖՍՀ գերագույն խորհրդի նախագահության 1981 թվականի հունվարի 30-ի «ՌԽՖՍՀ ժողովրդական արտիստ, ՌԽՖՍՀ ժողովրդական նկարիչ, ՌԽՖՍՀ արվեստի վաստակավոր գործիչ, ՌԽՖՍՀ վաստակավոր արտիստ, ՌԽՖՍՀ վաստակավոր նկարիչ, ՌԽՖՍՀ մշակույթի վաստակավոր գործիչ, ՌԽՖՍՀ վաստակավոր իրավաբան կոչումները հաստատելու մասին» հրամանագրով։                                        
1992 թվականից պետության անվանափոխումից հետո ինչպես բոլոր պատվավոր կոչումներում, այնպես էլ` այս կոչման մեջ ՌԽՖՍՀ բառը փոխարինվել է «Ռուսաստանի Դաշնություն» բառերով` կրծքանշանի համապատասխան փոփոխությամբ։

## Ծանոթագրություններ

## Արտաքին հղումներ
* Վաստակավոր նկարիչները Art Town կայքում
* Положение о государственных наградах РСФСР 

Կատեգորիա:Պարգևներ այբբենական կարգով
Կատեգորիա:ՌԽՖՍՀ պատվավոր կոչումներ